32003R2170
L 326/4
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2170/2003 НА КОМИСИЯТА
от 12 декември 2003 година
за поправяне на Регламент (ЕО) № 701/2003 за определяне на подробни правила за прилагането на Регламент (ЕО) № 2286/2002 на Съвета по отношение на режима, приложим към вноса на някои продукти от птиче месо и яйца с произход от страните от Африка, Карибите и Тихоокеанския басейн (страните от АКТБ)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2771/75 на Съвета от 29 октомври 1975 г. относно общата организация на пазара на яйца (1), и по-специално член 3 от него,
като взе предвид Регламент (ЕИО) № 2777/75 на Съвета от 29 октомври 1975 г. относно общата организация на пазара на птиче месо (2), и по-специално член 3 от него,
като взе предвид Регламент (ЕО) № 2286/2002 на Съвета от 10 декември 2002 г. относно определяне на режима, прилаган спрямо селскостопанските продукти и стоките от тяхната преработка с произход от страните от Африка, Карибите и Тихоокеанския басейн (страните от АКТБ), и за отмяна на Регламент (ЕО) № 1706/98 (3), и по-специално член 5 от него,
като има предвид, че:
(1)
Проверка откри, че в член 2 от и приложение I към Регламент (ЕО) № 701/2003 на Комисията (4), както и член 1, параграф 2 от френската и гръцката версия съдържат грешка. Налага се следователно да се внесат необходимите поправки.
(2)
Мерките, предвидени в настоящия регламент, са в съответствие със становището на Управителния комитет по птичето месо и яйцата,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 701/2003 се поправя, както следва:
1.
В член 2 уводното изречение се заменя със следното изречение:
„Годишните тарифни квоти, посочени в приложение I, са разпределени, както следва:“
2.
Приложение I към посочения регламент се заменя с приложението към настоящия регламент.
Член 2
Отнася се само за френската версия.
Член 3
Отнася се само за гръцката версия.
Член 4
Настоящият регламент влиза в сила в деня след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 12 декември 2003 година.